stanford-oval/wikipedia huggingface dataset:
ไรน์ฮาร์ด ฟอน โลเอินกรัมม์
ราชการทหาร > เรือลาดตระเวน เฮ็สลิชเชอแอ็นท์ไลน์

ธันวาคม ปีอวกาศ 792 หลังเป็นผู้การเรือลาดตระเวนเฮ็สลิชเชอแอ็นท์ไลน์มาได้ครึ่งปี ไรน์ฮาร์ดและลูกเรือได้รับภารกิจลับพิเศษจากหน่วยราชการลับจักรวรรดิ ภารกิจนั้นคือการสกัดกั้นเรือของกราฟแห่งแฮกซ์ไฮม์เมอร์ที่กำลังหลบหนีไปเสรีพันธมิตรพร้อมกับโปรโตไทป์เครื่องปล่อยอนุภาคเซฟเฟิลแบบกำหนดทิศทางที่ขโมยไป
หลังจัดเรือเข้าปะทะเรือตรวจการณ์เสรีพันธมิตรบริเวนพรมแดนในระเบียงอีเซอร์โลนเพื่อเบี่ยงเบนความสนใจแล้ว เรือเฮ็สลิชเชอแอ็นท์ไลน์ก็สามารถข้ามพรมแดนเข้าไปยังเขตแดนเสรีพันธมิตรได้โดยไม่ถูกตรวจจับ ด้วยข้อมูลข่าวกรองอันมีค่าจากร้อยโทไนด์ฮาร์ท มึลเลอร์ ผู้ช่วยทูตฝ่ายทหารประจำเฟซาน เรือเฮ็สลิชเชอแอ็นท์ไลน์ลัดเลาะชายแดนของเสรีพันธมิตรโดยไม่มีเหตุการณ์อะไรไปจนถึงระเบียงเฟซาน และสามารถสกัดเรือของแฮกซ์ไฮม์เมอร์ไว้ได้ แต่ระหว่างขากลับ เรือของแฮกซ์ไฮม์เมอร์เกิดอุบัติเหตุความดันจนครอบครัวทั้งหมดเสียชีวิต เหลือรอดเพียงลูกสาวที่ถูกนำตัวมาโดยสารเรือเฮ็สลิชเชอแอ็นท์ไลน์เท่านั้น
ไรน์ฮาร์ดไม่สามารถย้ายเครื่องกำเนิดอนุภาคต้นแบบมายังเรือเฮ็สลิชเชอแอ็นท์ไลน์ได้ เนื่องจากมันถูกยึดติดกับเรือของแฮกซ์ไฮม์เมอร์ด้วยล็อกดิจิทัล ระหว่างเส้นทางขากลับจักรวรรดิ ไรน์ฮาร์ดใช้เครื่องกำเนิดสร้างอนุภาคเซฟเฟิลขึ้นมาปริมาณหนึ่ง ซึ่งเพียงพอทำลายฝูงเรือตรวจการณ์เสรีพันธมิตรที่ไล่ตามมา ในภายหลัง เคียร์ชไอส์เสนอปล่อยตัวลูกสาวของแฮกซ์ไฮม์เมอร์ไปยังเสรีพันธมิตรแลกกับรหัสปลดล็อก ซึ่งก็ตกลง
อย่างไรก็ตาม รหัสผ่านไม่เพียงทำให้เข้าถึงเครื่องปล่อยอนุภาคฯได้เท่านั้น แต่ยังเข้าถึงข้อมูลอื่นๆของกราฟแห่งแฮกซ์ไฮม์เมอร์ด้วย ท่านกราฟพบว่าบุตรีของดยุกแห่งเบราน์ชไวค์เป็นโรคทางกรรมพันธุ์ที่ได้มาจากมารดาซึ่งเป็นพระธิดาองค์รองในองค์ไคเซอร์ ซึ่งนั่นก็หมายความว่าบุตรสาวของเฟือสท์แห่งลิทเทินไฮม์ ที่เกิดกับพระธิดาองค์ใหญ่ต้องเป็นโรคนี้ด้วยเช่นกัน ซึ่งนั่นจะทำให้ทายาทสายพวกเขาหมดสิทธิเป็นทายาทสืบสันตติวงศ์จากผลของพระราชบัญญัติขจัดความบกพร่องทางพันธุกรรม ดังนั้น ลิทเทินไฮม์จึงพยายามฆ่าปิดปากกราฟแห่งแฮกซ์ไฮม์เมอร์ที่รู้ความลับนี้เข้า นอกเหนือจากไรน์ฮาร์ดและเคียร์ชไอส์ที่รู้ความลับนี้เข้า ก็มีพันตรีเบ็นด์ลิงแห่งหน่วยราชการลับอีกคน แต่เบ็นด์ลิงเลือกลี้ภัยไปยังเสรีพันธมิตรพร้อมกับลูกสาวแฮกซ์ไฮม์เมอร์  ไรน์ฮาร์ดได้เลื่อนยศเป็นพันเอก ส่วนเคียร์ชไอส์ได้เป็นร้อยเอก ทั้งคู่ถูกโอนย้ายกลับไปดาวโอดิน
ราชการทหาร > กรมสารวัตรทหาร

เมื่อกลับมาถึงโอดิน พันเอก ฟอน มือเซิล และร้อยเอกเคียร์ชไอส์ ได้รับคำสั่งให้ทำงานในกรมสารวัตรทหาร ไรน์ฮาร์ดไม่พอใจเท่าไหร่ด้วยเชื่อว่าตำแหน่งงานนี้จะปิดโอกาสทำผลงานของเขา แต่เคียร์ชไอส์ช่วยพูดโน้มน้าวว่านี่เป็นโอกาสดีที่จะเรียนรู้ว่าสารวัตรทหารทำงานกันยังไง เขาพบว่าในบรรดาหน่วยงานราชการจักรวรรดิ กรมสารวัตรทหารเป็นหน่วยงานที่ควรถูกปฏิรูปมากที่สุดเป็นอันดับแรกๆ
ช่วงนี้เองที่ไรน์ฮาร์ดได้ยินเรื่องราวของพันโทอุลริช เค็สเลอร์ พันโทเค็สเลอร์เคยเป็นผู้ตรวจราชการประจำกรมสารวัตรทหาร ครั้งหนึ่งเขาพยายามยับยั้งสารวัตรทหารไม่ให้ใช้กำลังลงโทษอย่างรุนแรงต่อสตรีนางหนึ่งโทษฐานที่เธอหมิ่นพระบรมเดชานุภาพโดยการฉีกพระบรมฉายาลักษณ์ ซึ่งส่งผลให้อุลริชขาดความก้าวหน้าในงานราชการตั้งแต่นั้นเป็นต้นมา เรื่องราวนี้ทำให้ไรน์ฮาร์ดรู้สึกสิ้นหวังกับจักรวรรดิเข้าไปใหญ่
ไรน์ฮาร์ดและเคียร์ชไอส์ได้ช่วยไขคดีฆาตกรรมนักเรียนที่โรงเรียนนายร้อยจักรวรรดิจนสำเร็จ
ราชการทหาร > ยุทธการวันฟรีท

ไรน์ฮาร์ดในวัย 18 ปี ได้รับแต่งตั้งเป็นพลจัตวา และเป็นผู้บังคับหมวดเรือของกองเรือพลโทกริมเมิลส์เฮาเซิน และได้เข้าร่วมในยุทธการวันฟรีท ในเดือนมีนาคม ปีจักรวรรดิ 485 ในขั้นต้น หน่วยของเขาได้เป็นแค่กองหนุนเท่านั้นซึ่งทำให้ไรน์ฮาร์ดไม่ค่อยพอใจ อย่างไรก็ตาม โอกาสมาถึงไรน์ฮาร์ด เมื่อกองเรือกริมเมิลส์เฮาเซินถูกส่งไปยังดาวฟานฟลีทซึ่งเป็นฐานยุทธบำรุงของเสรีพันธมิตร พวกจักรวรรดิแทบไม่รู้อะไรกับดาวนี้เลย ไรน์ฮาร์ดจึงได้อาสาตัวนำทีมลงไปภาคพื้นดิน อย่างไรก็ตาม พลจัตวาลือเนอบวร์คซึ่งเชี่ยวชาญสมรภูมิภาคพื้นดินได้ร้องขอทำหน้าที่นี้แทน เมื่อกองเรือทั้งหมดลงจอด ไรน์ฮาร์ดต้องอยู่ประจำบนเรือธงเพื่อทำหน้าที่หน่วยจู่โจมโดยให้รับคำสั่งจากลือเนบวร์ค ซึ่งทำให้ไรน์ฮาร์ดไม่พอใจลึกๆเนื่องจากทั้งสองมียศเท่ากัน เป็นจุดเริ่มของภาวะคู่แข่งระหว่างไรน์ฮาร์ดและลือเนบวร์ค แต่ในระหว่างการปะทะ ไรน์ฮาร์ดและเคียร์ชไอส์ได้นำกองทหารลอบเข้าไปในฐานของเสรีพันธมิตร และควบคุมตัวผบ.ฐานไว้ได้ ทำให้ในที่สุด
เมื่อกลับไปยังโอดิน กริมเมิลส์เฮาเซินได้เป็นพลเอก ทั้งไรน์ฮาร์ดและลือเนบวร์คได้เลื่อนขั้นเป็นพลตรี ไรน์ฮาร์ดไปเยี่ยมอันเนโรเซอและบ่นเคียร์ชไอส์ที่ปฏิเสธการเลื่อนตำแหน่ง อย่างไรก็ตามท้ายที่สุด พลเอกกริมเมิลส์เฮาเซินได้ยืนยันที่จะเสนอเลื่อนขั้นให้เคียร์ชไอส์เป็นพันตรีในฐานะเพื่อนของไรน์ฮาร์ด ไม่นานหลังจากนั้น ไรน์ฮาร์ดและเคียร์ชไอส์ได้ยินข่าวลือว่า องค์ไคเซอร์ดำริที่จะมอบบรรดาศักดิ์พร้อมราชทินนาม "กราฟแห่งโลเอินกรัมม์" ให้แก่ไรน์ฮาร์ดในโอกาสวันเกิดครบรอบ 20 ปี
ราชการทหาร > ยุทธการติอามัตครั้งที่ 3

ในวโรกาสที่จักรพรรดิฟรีดริชที่ 4 ทรงครองสิริราชสมบัติครบ 30 ปีในเดือนธันวาคม ปีอวกาศ 794 กองทัพจักรวรรดิได้ประกาศแผนการโจมตีต่อเสรีพันธมิตร ส่วนหนึ่งเพื่อเบี่ยงเบนความสนใจของราษฎรจักรวรรดิจากความไม่พึงพระราชกิจขององค์ไคเซอร์ รัฐบาลเสรีพันธมิตรได้รับแจ้งการข่าวกรองนี้จากแคว้นเฟซานและจัดทัพออกต่อต้าน
เมื่อทัพหลักจักรวรรดิในบัญชาของจอมพลมึคเคินแบร์เกอร์สามารถสลัดตัวออกจากกองเรือที่ 11 ได้ จึงเป็นการเปิดโอกาสให้กองเรือไรน์ฮาร์ดซึ่งตั้งหลักอยู่นอกกระบวนรบทำการระดมยิง เรือธง เอพิมีเทียส แห่งกองเรือที่ 11 กลายเป็นจุนไปพร้อมกับฮอลแลนด์ในทันที ซึ่งทำให้กองเรือที่ 11 ที่เหลือถอนทัพอย่างเร่งด่วน เคียร์ชไอส์แนะนำไม่ให้ไรน์ฮาร์ดไล่ตามซึ่งเป็นการตัดสินใจที่ถูกต้อง การถอนทัพของกองเรือที่ 11 ถูกคุ้มกันโดยกองเรือที่ 5 และ 10 ที่ตามมาถึงพอดี กองเรือที่ 5 และ 10 ทำการคุ้มกันอย่างแน่นหนาเพื่อไม่ให้จักรวรรดิไล่ตามมา จักรวรรดิถือว่าการทำลายเรือธงกองเรือที่ 5 เป็นการบรรลุเป้าหมายแล้ว จึงประกาศชัยชนะและถอนกำลังออกจากระบบดาวติอามัตก่อนที่กำลังเสริมเสรีพันธมิตรจะมาถึง
ผลงานในครั้งนี้ทำให้ไรน์ฮาร์ดได้เลื่อนยศเป็นพลเอก ถือเป็นพลเอกที่มีอายุน้อยที่สุดในประวัติศาสตร์ องค์ไคเซอร์ยังทรงตั้งเขาเป็นผู้บัญชาการกำลังรบนอกไรช์ แต่ของขวัญเหล่านี้เทียบไม่ได้เลยกับเรือ บรึนฮิลด์ ซึ่งองค์ไคเซอร์ทรงประทานให้เป็นเรือธงประจำตัว ไรน์ฮาร์ดชอบเรือบรึนฮิลด์นี้อย่างมาก เคียร์ชไอส์ได้เลื่อนยศเป็นพันโท
ราชการทหาร > ยุทธการติอามัตครั้งที่ 4

กันยายน ปีอวกาศ 795 กองทัพเสรีพันธมิตรเลือกที่จะโจมตีปราการอีเซอร์โลนอีกครั้งหลังความพ่ายแพ้ที่เล็กนีซา กองเรืออวกาศประจำฐานอีเซอร์โลนในบัญชาของจอมพลมึคเคินแบร์เกอร์เคลื่อนกำลังไปประจันหน้ากับกองเรือเสรีพันธมิตร โดยมีกองเรือพลเอก ฟอน มือเซิล ประจำตำแหน่งปีกซ้าย มึคเคินแบร์เกอร์พยายามขจัด "พลเอกชายกระโปรง" อีกครั้ง โดยการสั่งกองเรือไรน์ฮาร์ดลุยเข้าไปหาทัพเสรีพันธมิตรอย่างเดี่ยวๆเพื่อเป็นเหยื่อล่อ ในขณะที่หน่วยอื่นๆคงประจำตำแหน่งเดิม จอมพลเฒ่าคิดว่ากองเรือไรน์ฮาร์ดจะต้องถูกทัพกบฎที่มีกำลังเหนือกว่าบดขยี้เป็นจุน ไรน์ฮาร์ดยอมทำตามคำสั่งนั้นโดยเอาชีวิตตัวเองเป็นเดิมพัน ไรน์ฮาร์ดเคลื่อนกำลังมุ่งตรงเข้าไปหาทัพข้าศึกเพียงลำพัง แต่แทนที่จะเปิดฉากยิงเมื่อเข้าสู่ระยะยิง เขากลับให้ทั้งกองเรือเลี้ยวขวาเก้าสิบองศา กองเรือของนายพลผมทองเคลื่อนที่ช้าๆอยู่หน้าทัพศัตรูอย่างโจ่งแจ้ง ผบ.ฝ่ายเสรีพันธมิตรสับสนกับท่าทีของกองเรือไรน์ฮาร์ดอย่างจนไม่กล้าโจมตี โดยเชื่อว่าคงจะเป็นกับดักอะไรซักอย่าง และนั่นทำให้กองเรือของไรน์ฮาร์ดเคลื่อนไปจนถึงปีกซ้ายของทัพเสรีพันธมิตร
กว่าที่พวกเขาจะคิดได้ก็จนเมื่อทัพใหญ่ของมึคเคินแบร์เกอร์ตามมาสมทบ ทัพเสรีพันธมิตรจึงต้องทุ่มกำลังไปต้านทัพใหญ่ของจักรวรรดิโดยไม่สนใจกองเรือไรน์ฮาร์ด ทัพใหญ่ของทั้งสองฝ่ายมีกำลังไล่เลี่ยกันจนกินกันไม่ลง มึคเคินแบร์เกอร์รู้ว่าโดนเด็กผมทองเล่นเข้าให้แล้วจึงไม่ยอมออกคำสั่งให้ไรน์ฮาร์ดร่วมโจมตี จอมพลเฒ่ายังเชื่อว่าเด็กผมทองเป็นคนใจแคบ หากเขาไม่สั่งมีหรือที่เด็กนั่นจะอาสามาช่วยเขา อย่างไรก็ตาม ไรน์ฮาร์ดกลับไม่ได้ใส่ใจเรื่องจอมพลมากนัก เขาเห็นว่าหากเขาเข้าโจมตีปีกขวาของเสรีพันธมิตรจะสามารถช่วยชีวิตทหารจักรวรรดิไว้ได้หลายหมื่นคน เมื่อคิดได้เช่นนั้นไรน์ฮาร์ดจึงสั่งกองเรือเข้าโจมตี
สถานการณ์ศึกก็เปลี่ยนไปทันทีหลังกองเรือไรน์ฮาร์ดเข้าร่วมโจมตี ทัพเสรีพันธมิตรไม่มีทางเลือกอื่นนอกจากถอนกำลัง ขณะเดียวกัน พลจัตวาหยางเหวินหลี่ใช้อุบายบางอย่างทำให้เข้าใจว่ามีกองเรือเสรีพันธมิตรหลายพันลำกำลังมุ่งไปที่ปราการอีเซอร์โลนที่ไร้การป้องกัน มึคเคินแบร์เกอร์รีบสั่งการให้ถอนกำลังกลับอีเซอร์โลน ทัพเสรีพันธมิตรฉวยโอกาสนี้ในการถอนกำลังเช่นกัน แต่ทว่า ไรน์ฮาร์ดจับทางได้ว่านั่นเป็นอุบายของเสรีพันธมิตรและแจ้งให้จอมพลทราบ ทัพใหญ่จักรวรรดิจึงหันมาโจมตีต่อทันทีโดยไม่เปิดโอกาสให้อีกฝ่ายถอนกำลัง พลจัตวาหยางนำเรือยูลิสซีสฝ่าเข้าไปใจกลางกองเรือไรน์ฮาร์ดที่ตำแหน่งข้างใต้เรือธงบรึนฮิลด์ซึ่งทำให้ไรน์ฮาร์ดเหมือนตกเป็นตัวประกัน อย่างไรก็ตาม ไรน์ฮาร์ดสั่งการเรือในสังกัดของเขาให้จัดการเรือยูลิสซีสทันทีโดยไม่ต้องสนความปลอดภัยของเขา คำสั่งนั้นถูกปฏิเสธโดยพันเอกคาร์ล โรแบร์ท ชไตน์เม็ทซ์ ผู้บังคับการเรือธงบรึนฮิลด์ พันเอกชไตน์เม็ทกล่าวว่าในฐานะผู้การเรือธง เขาจะไม่ยอมให้เรือธงประสบอันตรายที่สามารถหลีกเลี่ยงได้โดยเด็ดขาด ซึ่งเป็นเหตุผลที่ไรน์ฮาร์ดเข้าใจ
มึคเคินแบร์เกอร์จะเห็นว่านี่เป็นโอกาสดีที่จะกำจัดเด็กผมทองแต่เขากลับไม่กล้าสั่งยิง เพราะหากไรน์ฮาร์ดตายด้วยวิธีนี้ความผิดจะตกอยู่ที่เขาเต็มๆ เขาไม่อยากเอาหน้าที่การงานไปเสี่ยงขนาดนั้น ในที่สุด กองทัพทั้งสองฝ่ายจึงเคลื่อนสวนกันไปโดยเงียบเชียบ เมื่อแยกจากกันแล้วหยางจึงนำเรือยูลิสซีสออกจากสนามรบ หลังศึกครั้งนี้ ไรน์ฮาร์ดพยายามสืบหาชื่อผู้บัญชาการเรือที่จับเขาเป็นตัวประกัน ขณะเดียวกัน หยางก็พยายามสืบหาชื่อผู้บัญชาการในเรือธงสีขาวเช่นกัน ไรน์ฮาร์ดกลับไปดาวโอดินพร้อมกับการต้อนรับเยี่ยงวีรบุรุษสงคราม เขาได้เลื่อนยศเป็นพลเอกอาวุโส และได้รับพระราชทานบรรดาศักดิ์ "กราฟแห่งโลเอินกรัมม์" เคียร์ชไอส์ได้เลื่อนเป็นพันเอก
ราชการทหาร > ยุทธการอัสทาร์ท

หลังกลับมาโอดินได้เพียงไม่นาน พวกขุนนางใหญ่ในราชสำนักใช้อิทธิพลกดดันให้กองบัญชาการใหญ่ส่งไรน์ฮาร์ดกลับไปที่แนวรบอีกครั้ง ไม่เพียงเท่านั้น นายทหารระดับสูงในกองเรือโลเอินกรัมม์ต่างถูกดึงตัวไปปฏิบัติราชการส่วนอื่น และถูกแทนที่ด้วยนายทหารจากหน่วยอื่นซึ่งไม่ได้ใกล้ชิดกับไรน์ฮาร์ด ไรน์ฮาร์ดมองว่านี่เป็นโอกาสดีที่จะสร้างผลงานและพิสูจน์ตนเองขึ้นไปอีก ในที่สุด เขาได้รับคำสั่งให้นำกองเรือ 21,328 ลำเข้ารุกรานระบบดาวอัสทาร์ทของเสรีพันธมิตร แต่ดยุกแห่งเบราน์ชไวค์แอบแจ้งข่าวการเคลื่อนพลนี้ให้รัฐบาลเสรีพันธมิตรทราบผ่านทางแคว้นเฟซาน ซึ่งทำให้เสรีพันธมิตรจัดทัพเรือขนาด 40,436 ลำจากสามกองเรือเข้าต่อต้าน
สวนสมเด็จพระศรีนครินทร์ พังงา

| สวนสมเด็จพระศรีนครินทร์ พังงา |
| --- | --- |
พระราชานุสาวรีย์สมเด็จพระศรีนคริทราบรมราชชนนี ภายในสวนสมเด็จพระศรีนครินทร์ พังงา
ประเภท: สวนสาธารณะ
ที่ตั้ง: ศาลากลางจังหวัดพังงา ตำบลท้ายช้าง อำเภอเมืองพังงา จังหวัดพังงา
พื้นที่: 162 ไร่
เปิดตัว: 24 สิงหาคม พ.ศ. 2532
ผู้ดำเนินการ: เทศบาลเมืองพังงา
สถานะ: ทุกวัน
สวนสมเด็จพระศรีนครินทร์ พังงา คือ สวนสาธารณะเฉลิมพระเกียรติสมเด็จพระศรีนครินทราบรมราชชนนี 80 พรรษา ลำดับที่ 9 ตั้งอยู่ใกล้ศาลากลางจังหวัดพังงา ตำบลท้ายช้าง อำเภอเมืองพังงา จังหวัดพังงา มีเนื้อที่ 162 ไร่ 294 ตารางวา สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดสวนเมื่อวันที่ 24 สิงหาคม พ.ศ. 2532
หน่วยงานรับผิดชอบในการดูแลรักษา คือ เทศบาลเมืองพังงา ต้นไม้ประจำสวน คือ ตะเคียนทอง
ลักษณะของสวน

สวนสมเด็จพระศรีนครินทร์ พังงา ส่วนหนึ่งเป็นสวนสาธารณะเดิมของเทศบาลเมืองพังงา ณ บริเวณที่เรียกว่า "ถ้ำคูหาสวรรค์" เป็นพื้นที่กลางเมืองสามารถมองเห็น "เขาช้างหมอบ" สัญลักษณ์ของจังหวัด บริเวณสวนมีไม้ใหญ่เดิมซึ่งเป็นไม้ป่าขึ้นร่มรื่น มีการปลูกพรรณไม้ใหม่เพิ่มเติมเพื่อความสวยงาม ภายในสวนมีสระน้ำที่เกิดจากการแตกแยกของผิวดินตามธรรมชาติมีน้ำเป็นน้ำทะเล มีการสร้างสะพานข้ามลำธาร เขาหินปูนในบริเวณนี้มีถ้าหลายแห่ง ภายในมีหินงอกหินย้อย ในถ้ำมีลำธารไหลลอดถำทั้งน้ำจืด น้ำกร่อยและน้ำเค็มที่เกิดจากการขึ้นลงของน้ำทะเล ทำให้มีสัตว์น้ำอาศัยอยู่หลากหลาย มีการสร้างสะพานข้ามลำธารระหว่างถ้ำให้เชื่อมต่อกัน
หินของภูเขามีสีและลวดลายแปลกและมีฝูงลิงอาศัยอยู่ ภายในถ้ำฤษีสวรรค์มีรอยจารึกพระปรมาภิไธยของพระบาทสมเด็จพระมหาภูมิพลอดุลยเดชมหาราช บรมนาถบพิตร พระนามาภิไธยของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระนามาภิไธยของสมเด็จพระนางเจ้ารำไพพรรณี พระบรมราชินี พระนานามาภิไธยของสมเด็จพระศรีนครินทราบรมราชชนนี และพระนามาภิไธยของสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ประดิษฐานอยู่บนผนังถ้า พระมาภิไธยและพระนามาภิไธยนี้ได้จารึกไว้เมื่อครั้งเสด็จพระราชดำเนินมาจังหวัดพังงาและทรงแวะเยี่ยมสวนนี้
พระราชานุสาวรีย์

เมื่อวันที่ 4 พฤษภาคม พ.ศ. 2542 พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ ให้สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เสด็จเป็นประธานเปิดพระราชานุสาวรีย์สมเด็จพระศรีนคริทราบรมราชชนนีที่ประดิษฐานในสวนแห่งนี้
พรรณไม้ในสวนสมเด็จฯ

ปาล์มหลากหลายชนิด
ไทรทอง
เฟิร์นหายาก
สลัดไดป่า
ปลาไหลเผือก
สัตว์ที่พบในสวนสมเด็จฯ

ลิงลม
ลิงแก้มแดง
เต่า
ปลาหายาก
พอร์เชอ 911
รหัสรุ่นของพอร์เชอ 911

แม้ว่าทางพอร์เชอจะเปลี่ยนตัวเลขรหัสรุ่นเมื่อเปลี่ยนโฉมใหม่ แต่ก็ยังคงหมายถึงรถยนต์ในตระกูล 911 ทุกคัน ดังนี้:
พอร์เชอ 911 (ค.ศ. 1963-1989)
พอร์เชอ 930 (ค.ศ. 1975-1989) เวอร์ชัน Turbocharged แทนที่ 911 เดิม
พอร์เชอ 964 (ค.ศ. 1989-1994)
พอร์เชอ 993 (ค.ศ. 1995-1998)
พอร์เชอ 996 (ค.ศ. 1999-2004) รุ่นแรกที่ระบายความร้อนเครื่องยนต์ ด้วยระบบน้ำหล่อเย็น
พอร์เชอ 997 (ค.ศ. 2005-2011)
พอร์เชอ 991 (ค.ศ. 2012-2014)
พอร์เชอ 991.2 (ค.ศ. 2015-2019)
พอร์เชอ 992 (ค.ศ. 2019-ปัจจุบัน)
ชื่อลงท้ายอื่นๆ
คาร์เรรา (Carrera)
คาร์เรรา 4 (Carrera 4) : รุ่นขับเคลื่อน 4 ล้อ
ทาร์กา (Targa) : รุ่นหลังคาเปิดครึ่งเดียวแบบ Targa
เทอร์โบ (Turbo) : รุ่นที่มี Turbocharged
GT3 / GT3-RS : รุ่นที่ปรับแต่งเพื่อแข่งในสนามในรุ่น FIA GT3 class และขับบนท้องถนนปกติได้ด้วย
GT2 / GT2-RS : รุ่นที่ปรับแต่งสมรรถนะสูงมี Turbocharged เพื่อแข่งในสนามในรุ่น FIA GT2 class และขับบนท้องถนนปกติได้ด้วย
สปีดสเตอร์ (Speedster) : รุ่นที่มีแบบสปอร์ตเปิดประทุน
สปอร์ต คลาสสิค (Sport Classic) : รุ่นที่มีแรงบันดาลใจจาก 1972 Carrera RS 2.7
911 GT3

พอร์เชอ 911 จีที3 (อังกฤษ: Porsche 911 GT3) คือ รุ่นปรับแต่งเครื่องของ พอร์เชอ 911 อีกที โดยจะเรียกว่า "พอร์เชอ 911 จีที3" โดยเริ่มผลิตมาตั้งแต่ปี ค.ศ. 1999 จนถึงปัจจุบัน ใช้ชื่อโฉม ดังนี้
Porsche 996 GT3 : ผลิตตั้งแต่ปี 1999–2005 - เครื่องยนตร์ขนาด 3.6 ลิตร 360 แรงม้า H6 (6 สูบ; 996.1), 3.6 ลิตร 380 แรงม้า H6 (6 สูบ; 996.2), 400 แรงม้า H6 (6 สูบ; GT3 RS)
Porsche 997 GT3 : ผลิตตั้งแต่ปี 2006–2011 - เครื่องยนตร์ขนาด 3.6 ลิตร 415 แรงม้า H6 (6 สูบ; 997.1), 3.8 ลิตร 435 แรงม้า H6 (6 สูบ; 997.2), 3.8 ลิตร 450 แรงม้า H6 (6 สูบ; GT3 RS), 4.0 ลิตร 500 แรงม้า H6 (6 สูบ; GT3 RS 4.0)
Porsche 991 GT3 : ผลิตตั้งแต่ปี 2013–2019 - เครื่องยนตร์ขนาด 3.8 ลิตร 475 แรงม้า H6 (6 สูบ; 991.1), 4.0 ลิตร 500 แรงม้า H6 (6 สูบ; 991.1 GT3 RS, 991.2 GT3 & GT3 RS)
Porsche 992 GT3 : ผลิตตั้งแต่ปี 2021–ปัจจุบัน - เครื่องยนตร์ขนาด 4.0 ลิตร 510 แรงม้า H6 (6 สูบ; 992 GT3 & GT3 Touring)
911 GT2

พอร์เชอ 911 จีที2 (อังกฤษ: Porsche 911 GT2) คือ รุ่นปรับแต่งเครื่องของ พอร์เชอ 911 อีกที โดยจะเรียกว่า "พอร์เชอ 911 จีที2" โดยเริ่มผลิตมาตั้งแต่ปี ค.ศ. 1993 จนถึง ค.ศ. 2019 ใช้ชื่อโฉม ดังนี้
Porsche 993 GT2 : ผลิตตั้งแต่ปี 1993–1998 - เครื่องยนตร์ขนาด 3.6 ลิตร 450 แรงม้า twin-turbocharged H6 (6 สูบ; 993 GT2)
Porsche 996 GT2 : ผลิตตั้งแต่ปี 2001–2005 - เครื่องยนตร์ขนาด 3.6 ลิตร 	483 แรงม้า twin-turbocharged H6 (6 สูบ; 996 GT2)
Porsche 997 GT2 : ผลิตตั้งแต่ปี 2007–2012 - เครื่องยนตร์ขนาด 3.6 ลิตร 530 แรงม้า twin-turbocharged H6 (6 สูบ; 997 GT2), 3.6 ลิตร 620 แรงม้า twin-turbocharged H6 (6 สูบ; GT2 RS)
Porsche 991 GT2 : ผลิตตั้งแต่ปี 2018–2019 - เครื่องยนตร์ขนาด 3.8 ลิตร 700 แรงม้า twin-turbocharged H6 (6 สูบ; 991.2 GT2 RS) ผลิตจำกัด 1,000 คัน
Porsche 992 GT2 : ยังไม่ทราบปีที่ผลิต
911 GT1

พอร์เชอ 911 จีที1 (อังกฤษ: Porsche 911 GT1) คือ รถแข่งสนาม 24 Hours of Le Mans.
911 R

เพิ่งปรากฏตัวแบบ WORLD PREMIERE หรือ “ครั้งแรกในโลก” ที่งานมหกรรมยานยนต์เจนีวาครั้งที่ 86 เมื่อต้นเดือนมีนาคมที่ผ่านมาเช่นกัน คือ โพร์เช 911 อาร์ (PORSCHE 911 R) ที่ยอดผู้ผลิตรถสปอร์ทของเมืองเบียร์ทำขึ้น ตามเสียงเรียกร้องของผู้ต้องการใช้รถ โพร์เช สไตล์ดั้งเดิมไม่มีการเสริมแต่ง ออกแบบและพัฒนาโดยได้รับแรงบันดาลใจจากรถติดป้ายชื่อ โพร์เช 911 อาร์ (PORSCHE 911 R) ที่ค่ายนี้ทำขึ้นจำนวนหนึ่งในปี 1967 เพื่อใช้เป็นรถแข่ง (R ย่อมาจาก RACING) ตัวถังยาว 4.532 ม. กว้าง 1.852 ม. และสูง 1.276 ม. ที่มีค่าสัมประสิทธิ์แรงต้านอากาศ 0.32 และนั่งได้เพียง 2 คน ใช้ชิ้นส่วนหลายชิ้นร่วมกันกับรถ โพร์เช 911 จีที 3 (PORSCHE 911 GT3) รุ่นปัจจุบันซึ่งอยู่ในสายการผลิตมาตั้งแต่กลางปี 2013 รวมทั้งกันชนหน้าหลัง และธรณีประตูซึ่งทำจากพลาสติค ฝากระโปรงหน้าและปีกหน้าซึ่งทำจากคาร์บอนไฟเบอร์ หลังคาซึ่งทำจากแมกนีเซียม ฯลฯ
911 สปีดสเตอร์

ปอร์เช่พร้อมนำเสนอผลงานยนตรกรรมสปอร์ตชิ้นเยี่ยมสำหรบการร่วมเป็นส่วนหนึ่งของกิจกรรมเฉลิมฉลอง วาระครบรอบ 70 ปี การก่อตั้งบริษัท: ปอร์เช่ 911 สปีดสเตอร์ คอนเซ็ป (Porsche 911 Speedster Concept) คือยานยนต์ต้นแบบที่พร้อมสำหรับใช้ในชีวิตประจำวันได้อย่างลงตัว
ประวัติแบ่งตามการระบายความร้อนภายในรถ > Air-cooled engines (ค.ศ. 1963–1998)

Air-cooled engines เป็นระบบระบายความร้อนเครื่องยนต์ โดยระบายจากกระจังหน้ารถ โดยให้อากาศให้ไปถ่ายเทความร้อนข้างใน
พอร์เชอ 911 คลาสสิก - Porsche 911 classic (1963–1989)คือโฉมแรกสุดของ พอร์เชอ 911
พอร์เชอ 964 - 964 Series (ค.ศ. 1990–1993)มีการเปลี่ยนชื่อ จาก 911 : เป็น 964 แต่ยังคงเป็นรูปแบบตัวถัง รวมถึงเครื่องยนต์แบบเดียว กับรุ่น 911
พอร์เชอ 993 - 993 Series (ค.ศ. 1994–1997)
ประวัติแบ่งตามการระบายความร้อนภายในรถ > Water-cooled engines (ค.ศ. 1998–ปัจจุบัน)

Water-cooled engines เป็นระบบระบายความร้อนระบบใหม่ โดยการใช้น้ำที่ คูล์แล้ง ในการลดความร้อนภายในเครื่อง
พอร์เชอ 996 - 996 Series (ค.ศ. 1998–2004)
พอร์เชอ 997 - 997 Series (ค.ศ. 2005–2011)
และกลับมาใช้ชื่อเดิม อีกครั้ง พอร์เชอ 911 - Porsche 991 (ค.ศ. 2012-2019): เป็นโฉมที่ 7 ของรุ่น 911 เปิดตัวครั้งแรก ในปี ค.ศ. 2011 ที่ แฟรงค์เฟิร์ตมอเตอร์โชว์
และกลับมาใช้ชื่อ พอร์เชอ 911 - Porsche 992 (ค.ศ. 2019-ปัจจุบัน): เป็นโฉมที่ 8 ของรุ่น 911 เปิดตัวครั้งแรก ในปี ค.ศ. 2019 ที่ แฟรงค์เฟิร์ตมอเตอร์โชว์
ดูเพิ่ม

พอร์เชอ บ็อกซเตอร์
พอร์เชอ เคย์แมน
พอร์เชอ 911 (991.2) จีที3 อาร์เอส
พอร์เชอ 911 (992) จีที3
พอร์เชอ 911 (991.2) จีที2 อาร์เอส
พอร์เชอ 911 จีที1 แสดงในพิพิธภัณฑ์ปอร์เช่
พอร์เชอ 911 อาร์
รถต้นแบบ พอร์เชอ 911 สปีดสเตอร์
ไซเบอร์เนติกส์

ไซเบอร์เนติกส์ (อังกฤษ: cybernetics) เป็นการศึกษาแบบข้ามสาขาวิชาเกี่ยวกับกระบวนการเชิงวงกลม เช่น ระบบผลป้อนกลับ ซึ่งข้อมูลส่งออกเท่ากับข้อมูลรับเข้าด้วย เกี่ยวข้องกับหลักการทั่วไปที่มีความเกี่ยวข้องในบริบทต่าง ๆ อย่างระบบนิเวศ เทคโนโลยี ชีวภาพ การรู้คิด และระบบสังคม ตลอดจนในกิจกรรมภาคปฏิบัติ เช่น การออกแบบ การเรียนรู้ และ การจัดการ
การข้ามสาขาของไซเบอร์เนติกส์  ทำให้มีการเชื่อมโยงกับสาขาอื่น ๆ จำนวนมาก จึงมีอิทธิพลกว้างไกลและมีการตีความที่หลากหลาย
มีการนิยามไซเบอร์เนติกส์ไว้ในรูปแบบต่าง ๆ ซึ่งสะท้อนถึง "ความอุดมสมบูรณ์ของฐานแนวคิด" คำจำกัดความที่รู้จักกันดีที่สุดนิยามหนึ่งคือคำจำกัดความของนักวิทยาศาสตร์ชาวอเมริกัน นอร์เบิร์ต ไวเนอร์ ซึ่งระบุว่าไซเบอร์เนติกส์คือ "การควบคุมและการสื่อสารในสัตว์และเครื่องจักร" คำจำกัดความในช่วงแรกอีกนิยามหนึ่งในการประชุมไซเบอร์เนติกส์ที่เมซี ซึ่งเข้าว่าไซเบอร์เนติกส์เป็นการศึกษา "กลไกเชิงเหตุและผลแบบวงกลมในระบบทางชีววิทยาและสังคม" มาร์กาเร็ต มีด เน้นย้ำถึงบทบาทของไซเบอร์เนติกส์ในฐานะ "รูปแบบหนึ่งของความคิดแบบข้ามสาขาที่ทำให้สาขาวิชาสามารถสื่อสารกันได้อย่างง่ายดายในภาษาที่ทุกคนสามารถเข้าใจได้"
การรวมชาติเยอรมัน
ดูเพิ่ม

การรวมชาตินอร์เวย์
การรวมชาติซาอุดีอาระเบีย
ลอรา บุช

| ลอรา บุช |
| --- | --- |
Laura Bush


สุภาพสตรีหมายเลขหนึ่งแห่งสหรัฐอเมริกา
ดำรงตำแหน่ง 20 มกราคม ค.ศ. 2001 – 20 มกราคม ค.ศ. 2009
ประธานาธิบดี: จอร์จ ดับเบิลยู. บุช
ก่อนหน้า: ฮิลลารี คลินตัน
ถัดไป: มิเชล โอบามา
 
ข้อมูลส่วนบุคคล
เกิด:  (1946-11-04) 4 พฤศจิกายน ค.ศ. 1946 (78 ปี) มิดแลนด์ รัฐเท็กซัส
พรรคการเมือง: รีพับลิกัน
คู่สมรส: จอร์จ ดับเบิลยู. บุช
ลายมือชื่อ: 

ลอร่า เลน เวลช์ บุช (Laura Lane Welch Bush) (เกิด 4 พฤศจิกายน พ.ศ. 2489) เป็นภรรยาของประธานาธิบดีคนที่ 43 คือ ประธานาธิบดีจอร์จ ดับเบิลยู. บุช และเป็นสุภาพสตรีหมายเลขหนึ่งแห่งสหรัฐอเมริกา
แหล่งข้อมูลอื่น

| ก่อนหน้า |  | ลอรา บุช |  | ถัดไป |
| --- | --- | --- | --- | --- |
| ฮิลลารี คลินตัน |  | สุภาพสตรีหมายเลขหนึ่งแห่งสหรัฐอเมริกา  (20 มกราคม ค.ศ. 2001 – 20 มกราคม ค.ศ. 2009) |  | มิเชลล์ โอบามา |
| ด ค กสุภาพสตรีหมายเลขหนึ่งสหรัฐ |
| --- | --- | --- |
|  มาร์ธา วอชิงตัน  เอบิเกล อดัมส์  มาร์ธา เจฟเฟอร์สัน แรนโดล์ฟ  โดลลีย์ แมดิสัน  อลิซาเบธ มอนโร  หลุยซา แอดัมส์  เอมิลี โดเนลสัน*  ซาราห์ ยอร์ค แจ็กสัน*  อังเกลิกา แวน บิวเรน*  แอนนา แฮร์ริสัน  เจน เออร์วิน แฮร์ริสัน*  เลติเทีย คริสเตียน ไทเลอร์  พริสซิลลา คูเปอร์ ไทเลอร์*  จูเลีย การ์ดิเนอร์ ไทเลอร์  ซาราห์ ไชล์เดรส โพล์ก  มาร์กาเร็ต เทย์เลอร์  เอบิเกล ฟิลล์มอร์  เจน เพียร์ซ  แฮร์ริเอต เลน*  แมรี ทอต ลิงคอร์น  เอลิซา แม็กคาร์เดิล จอห์นสัน  จูเลีย แกรนต์  ลูซี เวบบ์ เฮส์  ลูเครเทีย การ์ฟีลด์  แมรี แมกเอลรอย*  โรส คลีฟแลนด์*  ฟรานเซส ฟอลซัม คลีฟแลนด์  แคโรลีน แฮร์ริสัน  แมรี แฮร์ริสัน แม็กคี*  ฟรานเซส ฟอลซัม คลีฟแลนด์  ไอดา แซ็กตัน แมกคินลีย์  เอดิธ รูสเวลต์  เฮเลน เฮอร์รอน ทัฟต์  เอลเลน แอ็กซัน วิลสัน  เอดิธ โบลลิง กอล์ต วิลสัน  ฟลอเรนซ์ ฮาร์ดิง  เกรซ คูลิดจ์  ลู เฮนรี ฮูเวอร์  เอเลนอร์ โรสเวลต์  เบสส์ ทรูแมน  มามี ไอเซนฮาวร์  แจ็กเกอลีน เคนเนดี  เลดี เบิร์ด จอห์นสัน  แพต นิกสัน  เบ็ตตี ฟอร์ด  โรซาลีนน์ คาร์เตอร์  แนนซี เรแกน  บาร์บารา บุช  ฮิลลารี คลินตัน  ลอรา บุช  มิเชลล์ โอบามา  เมลาเนีย ทรัมป์  จิล ไบเดิน  |  มาร์ธา วอชิงตัน  เอบิเกล อดัมส์  มาร์ธา เจฟเฟอร์สัน แรนโดล์ฟ  โดลลีย์ แมดิสัน  อลิซาเบธ มอนโร  หลุยซา แอดัมส์  เอมิลี โดเนลสัน*  ซาราห์ ยอร์ค แจ็กสัน*  อังเกลิกา แวน บิวเรน*  แอนนา แฮร์ริสัน  เจน เออร์วิน แฮร์ริสัน*  เลติเทีย คริสเตียน ไทเลอร์  พริสซิลลา คูเปอร์ ไทเลอร์*  จูเลีย การ์ดิเนอร์ ไทเลอร์  ซาราห์ ไชล์เดรส โพล์ก  มาร์กาเร็ต เทย์เลอร์  เอบิเกล ฟิลล์มอร์  เจน เพียร์ซ  แฮร์ริเอต เลน*  แมรี ทอต ลิงคอร์น  เอลิซา แม็กคาร์เดิล จอห์นสัน  จูเลีย แกรนต์  ลูซี เวบบ์ เฮส์  ลูเครเทีย การ์ฟีลด์  แมรี แมกเอลรอย*  โรส คลีฟแลนด์*  ฟรานเซส ฟอลซัม คลีฟแลนด์  แคโรลีน แฮร์ริสัน  แมรี แฮร์ริสัน แม็กคี*  ฟรานเซส ฟอลซัม คลีฟแลนด์  ไอดา แซ็กตัน แมกคินลีย์  เอดิธ รูสเวลต์  เฮเลน เฮอร์รอน ทัฟต์  เอลเลน แอ็กซัน วิลสัน  เอดิธ โบลลิง กอล์ต วิลสัน  ฟลอเรนซ์ ฮาร์ดิง  เกรซ คูลิดจ์  ลู เฮนรี ฮูเวอร์  เอเลนอร์ โรสเวลต์  เบสส์ ทรูแมน  มามี ไอเซนฮาวร์  แจ็กเกอลีน เคนเนดี  เลดี เบิร์ด จอห์นสัน  แพต นิกสัน  เบ็ตตี ฟอร์ด  โรซาลีนน์ คาร์เตอร์  แนนซี เรแกน  บาร์บารา บุช  ฮิลลารี คลินตัน  ลอรา บุช  มิเชลล์ โอบามา  เมลาเนีย ทรัมป์  จิล ไบเดิน  |  |
ลู เฮนรี ฮูเวอร์

| ลู เฮนรี ฮูเวอร์ |
| --- | --- |


สุภาพสตรีหมายเลขหนึ่งของสหรัฐอเมริกา
ดำรงตำแหน่ง 4 มีนาคม ค.ศ. 1929 – 4 มีนาคม ค.ศ. 1933
ประธานาธิบดี: เฮอร์เบิร์ต ฮูเวอร์
ก่อนหน้า: เกรซ แอนน์ กูดฮู คูลิดจ์
ถัดไป: เอลิเนอร์ โรเซอเวลต์
 
ข้อมูลส่วนบุคคล
เกิด: 29 มีนาคม ค.ศ. 1874 วอเตอร์ลู ไอโอวา
เสียชีวิต: 7 มกราคม พ.ศ. 1944 (69 ปี) นิวยอร์ก นครนิวยอร์ก
คู่สมรส: เฮอร์เบิร์ต ฮูเวอร์
ลายมือชื่อ: 

ลู เฮนรี ฮูเวอร์ (29 มีนาคม ค.ศ. 1874 – 7 มกราคม ค.ศ. 1944) เป็นภรรยาของประธานาธิบดีของสหรัฐอเมริกา เฮอร์เบิร์ต ฮูเวอร์ และเป็นสุภาพสตรีหมายเลขหนึ่งของสหรัฐอเมริกาตั้งแต่ปี ค.ศ. 1929 – ค.ศ.1933
มามี ไอเซนฮาวร์

| มามี เดาด์ ไอเซนฮาวร์ |
| --- | --- |


สุภาพสตรีหมายเลขหนึ่งแห่งสหรัฐอเมริกา
ดำรงตำแหน่ง 20 มกราคม ค.ศ. 1953 – 20 มกราคม ค.ศ. 1961
ประธานาธิบดี: ดไวต์ ดี. ไอเซนฮาวร์
ก่อนหน้า: เบสส์ ทรูแมน
ถัดไป: แจกเกอลีน เคนเนดี
 
ข้อมูลส่วนบุคคล
เกิด: 14 พฤศจิกายน ค.ศ. 1896(1896-11-14) โบเน ไอโอวา สหรัฐอเมริกา
เสียชีวิต: 1 พฤศจิกายน พ.ศ. 1979 (82 ปี) วอชิงตันดีซี สหรัฐอเมริกา
ศาสนา: คริสต์
พรรคการเมือง: รีพับลิกัน
คู่สมรส: ดไวต์ ดี. ไอเซนฮาวร์
วิชาชีพ: สุภาพสตรีหมายเลขหนึ่งของสหรัฐอเมริกา
ลายมือชื่อ: 

มามี เดาด์ ไอเซนฮาวร์ (14 พฤศจิกายน ค.ศ. 1896 – 1 พฤศจิกายน ค.ศ. 1979) เป็นภรรยาของประธานาธิบดี ดไวต์ ดี. ไอเซนฮาวร์ เธอเป็นสุภาพสตรีหมายเลขหนึ่งของสหรัฐอเมริกาตั้งแต่ปี ค.ศ. 1953 – ค.ศ. 1961